stanford-oval/wikipedia huggingface dataset:
Sebastian Shaw
Aiheesta muualla

Shaw'n muistokirjoitus The Independentissä, 13.2.1995 (englanniksi)
Stavrós (Ithaka)

| Stavrós Σταυρός |
| --- | --- |
 Stavróksen kylää ja Vapahtajan kirkastumisen (Metamórfosi tou Sotíra) kirkko.
 Stavrós
 Koordinaatit: 38°26′45″N, 20°38′49″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Ithaka
Kunta:  Ithaka
Hallinto:  
 – Asutustyyppi:  kylä
 – Kallikrates-koodi:  3401000801
Korkeus:  110 m
Väkiluku (2011):  366
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stavrós (kreik. Σταυρός) on Kreikan kylä, joka sijaitsee Ithakan saarella. Se kuuluu hallinnollisesti Ithakan kuntaan, Ithakan alueyksikköön ja Jooniansaarten alueeseen. Stavrós muodostaa oman kyläyhdyskuntansa (Τοπική Κοινότητα Σταυρού, Topikí Koinótita Stavroú). Kylän väkiluku on 366 (vuonna 2011).
Stavróksen kylää.
Stavróksen kylä sijaitsee Ithakan pohjoisosassa noin 17 kilometriä pohjoisluoteeseen saaren pääkylästä Vathýsta. Se on rakennettu noin 110 metrin korkeuteen merenpinnasta laskettuna. Stavrós on saaren pohjoisosan keskus. Se on syntynyt 1500-luvulla, kun muiden kylien asukkaat hakivat turvallisempaa paikkaa merirosvojen vuoksi. Kylän nähtävyyksiin kuuluvat muun muassa Vapahtajan kirkastumisen (Metamórfosi tou Sotíra) kirkko, Stavróksen arkeologinen museo sekä Odysseuksen patsas. Kylän vanha rakennuskanta on uusklassisia kartanoita. Stavróksesta pohjoiseen sijaitsee Odysseuksen palatsiksi kutsuttu arkeologinen kohde.
Aiheesta muualla

Kuvia tai muita tiedostoja aiheesta Stavrós Wikimedia Commonsissa
Sonic Adventure

| Sonic Adventure |
| --- | --- |

Kehittäjä:  Sonic Team
Julkaisija:  Sega
Jakelija:  Steam, PlayStation Store, PlayStation Now ja Microsoft Store
Ohjaaja:  Takashi Iizuka
Tuottaja:  Yūji Naka
Suunnittelija:  Yuji Naka
Säveltäjä:  Jun Senoue
Pelisarja:  Sonic Adventure
Julkaistu:  Sega DreamcastNA 9. syyskuuta 1999JP 23. joulukuuta 1998EU 14. lokakuuta 1999 Nintendo GameCube Sonic Adventure DXJP 19. kesäkuuta 2003NA 18. heinäkuuta 2003EU 27. kesäkuuta 2003 Windows Sonic Adventure DXJP 18. joulukuuta 2003EU 6. helmikuuta 2004NA 22. huhtikuuta 2005
Lajityyppi:  tasohyppely
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 3  USK 0 
Alusta:  Sega Dreamcast, DX-versio: Nintendo GameCube, Windows
Jakelumuoto:  optinen levy (GD-ROM)
Lisää peliartikkeleitaVideopelien teemasivulla
Infobox OK   : 
Sonic Adventure on Sonic Teamin kehittämä ja Segan julkaisema tasohyppelypeli. Peli julkaistiin Japanissa 23. joulukuuta 1998 Sega Dreamcastille. Yksi sen koodinimistä oli Sonic RPG, vaikka lopullinen peli olikin tasohyppely eikä tavallinen roolipeli. Lopullinen päivitetty versio, joka tunnetaan nimellä Sonic Adventure International, julkaistiin Yhdysvalloissa 9. syyskuuta 1999, Japanissa ja Euroopassa 14. lokakuuta, Belgiassa, Alankomaissa ja Luxemburgissa 18. lokakuuta sekä Australiassa 3. joulukuuta. Sonic Adventure on myynyt pelkästään Yhdysvalloissa yli miljoona kappaletta, mikä tekee siitä myydyimmän Dreamcast-pelin.
Tarina > Pelattavat hahmot

Sonic the Hedgehog
Miles "Tails" Prower
Knuckles the Echidna
Amy Rose
E-102 Gamma
Big the Cat
Tarina > Muut hahmot

Tri. Robotnik
Chaos
Tikal the Echidna
Chao-olennot
Tarina > Badnikit

"Kiki":
"Spiky Spinner"
"Bladed Spinner"
"Rhinotank":
"Leon"
"Egg Keeper"
Tarina > Juoni

Vuosisatoja sitten muinaiseen Maailmaan luotiin seitsemän Kaaossmaragdia. Smaragdit yhdessä toivat käyttäjilleen rajoittamattoman voiman, mutta lopulta voima korruptoi, teki käyttäjistään ahneita ja pahoja, eikä kestänyt kauankaan kunnes puhkesi sota siitä, kuka sai käyttää tätä mahtavaa voimaa. Muinainen nokkasiiliheimo (joiden jälkeläinen Knuckles on) loi Master Emeraldin (Mestari Smaragdin), jolla on voima pysäyttää ja neutraloida Kaaossmaragdien voima. Smaragdissa on myös vartijan henki. Sanotaan, että kilpaileva nokkasiiliheimo suututti Vartijan yrittämällä varastaa Kaaossmaragdit ja tuhosivat smaragdien pyhätön siinä samalla. Vartija kiivastui ja tuhosi heidät yhdessä yössä, eikä Vartijaa oltu nähty sen koommin. Vartijan uskottiin olleen nimeltään Chaos (suom. Kaaos), tuhon jumala, josta Kaaossmaragdit ovat saaneet nimensä.
Pelin alkaessa Tri. Robotnik kiinnostuu tästä vanhasta legendasta ja kokeillakseen tämän paikkansapitävyyttä etsii käsiinsä Master Emeraldin. Jalokiven hän yhyttääkin Angel Islandilta ja tuhoaa sen. Robotnikin tavoitteena onkin saada Chaos hallintaansa ja käyttää sen tuhovoimia kerätäkseen kaikki seitsemän Kaaossmaragdia ja valloittaa Station Squaren kaupunki (ja Maailma). Smaragdien etsimistä varten Robotnik rakentaa E-sarjalaiset (E-Series) robotit, joiden voimanlähteenä on pieneläimiä, jotka on ohjelmoitu tottelemaan häntä.
Kun Sonic tajuaa mistä on kyse, rientää hän ystäviensä kanssa etsimään Kaaossmaragdeja pysäyttääkseen (kukin omana tarinanaan) Robotnikin suunnitelman.
Uudelleenjulkaisut > Sonic Adventure International

Sonic Adventure International on päivitetty versio pelistä. Se julkaistiin vain Japanissa vuonna 1999. Alkuperäinen julkaisu tuotiin Japanin markkinoille hätiköidysti, jonka myötä monia virheitä on korjattu tässä julkaisussa. Peliin on myös lisätty ladattavia ominaisuuksia.
Uudelleenjulkaisut > Sonic Adventure Director’s Cut

Sonic Adventure Director’s Cut on uudelleenjulkaisu alkuperäisestä pelistä. Se julkaistiin vuonna 2003 Nintendo GameCubelle ja Microsoft Windowsille.
Uudelleenjulkaisut > Sonic Adventure Director’s Cut > DX-version eroavaisuudet

Pelin intro-videossa on pieniä eroja pelin otsikkoruudun lisäksi. Lisäksi alkuvalikosta on poistettu Internet-vaihtoehto.
Chao Adventure-peli on poistettu kokonaan (pelattavissa vain alkuperäisissä Dreamcast-versiossa VMU-muistikortille ladattuna).
DX-versiossa on lisänä Mission Mode, jonka tehtäviä läpäisemällä saa auki Sega Game Gear-pelejä, pelejä on kaikkiaan 12 kappaletta.
Kaikki hahmot on tehty uudestaan korkealaatuisemmiksi
Veden lähettyvillä sekä vedessä on väreilyä.
Chao Gardenit ovat erilaisia, sekä Chao Gardenien VMU-portaalit on muutettu Game Boy Advance -portaaleiksi, jotta Chaon voi siirtää Sonic Advance (1,2 ja 3) sekä Sonic Pinball Party -pelien Mini Chao Gardeniin kasvatettavaksi.
Station Squaren Chao Gardeniin on lisätty Chao Black Market-toiminto, joka oli alun perin Dreamcast-versiossa Internet-ominaisuutta hyödyntävä.
Cream the Rabbit näkyy pelissä, kun tullaan Casinopolis-alueelta pois välinäytteen jälkeen, tämä oli mainosta tuleville Sonic Heroes- ja Sonic Advance 2-peleille.
Pelin ruudunpäivitysnopeus nostettiin 30 ruudusta 60 ruutuun sekunnissa
Uudelleenjulkaisut > PlayStation 3- ja Xbox 360 -versiot

Sonic Adventure on ladattavissa Xbox Live Arcadesta ja Playstation Networkista. Pelien kuvan- ja äänenlaatua on paranneltu ja niihin on lisätty Achievementit (Xbox 360) ja Trophyt (PlayStation 3).
Perintö

Sonic Adventure erottui muista saman aikakauden kolmiulotteisista tasohyppelypeleistä keskittymällä lineaariseen etenemiseen pelialueiden tutkimisen ja esineiden keräämisen sijaan. GamesRadarin mukaan peli muutti eräänä ensimmäisistä kuudennen sukupolven konsoleille julkaisuista peleistä teollisuuden "ikiajoiksi". Joystiq kirjoitti, kuinka sekä Sonic Adventure ja Sonic the Hedgehog innovoivat – kolmi- ja kaksiulotteisina peleinä – tehokkaan lineaarisen kenttäsuunnittelun avulla ja tuntumalla "hyviltä pelata". Vuonna 2009 GamePro sijoitti Sonic Adventuren 7. sijalle listallaan kaikkien aikojen parhaimmista tasohyppelypeleistä, sanoen kuinka peli ei ollut ikääntynyt hyvin tietyiltä osa-alueiltaan, mutta ydinpelattavuus pysyi Sonic-sarjan parhaimmistossa. Pelimediassa peliä on usein pidetty sarjan parhaimpana, mutta Kotakun mielestä ääninäyttely ja isompi keskittyminen juoneen muuttivat Sonicin "litteäksi, elottomaksi hahmon kuoreksi, joka laukoo iskulauseita ja jolla on vain yksi persoonallisuus, radikaalin asenteen jäbä, kapean 90-luvun kulttuurisen käsitteen surullinen kierrätetty kuvajainen".
Pelaajan Miikka Lehtosen mielestä "koko Sonic Adventure tuntuu jälkikäteen käsittämättömältä idealta", etenkin verrattuna aiemmin julkaistuun kilpailija Nintendon Super Mario 64:ään. Pelin nähtiin vieneen Sonic-sarjan "täysin sivuraiteille", johtaen "suoraan tielle, jonka varrella seitsemän vuotta myöhemmin Sonic suutelee ihmisprinsessaa" ja "Shadow the Hedgehog poseerasi pelinsä kannessa itsensä kokoisen kiväärin kanssa", viitaten vuoden 2006 Sonic the Hedgehogiin ja vuoden 2005 Shadow the Hedgehogiin.
Sonic Adventuren jatko-osa Sonic Adventure 2 esiteltiin E3-messuilla 2000 ja se julkaistiin kesäkuussa 2001. Jatko-osasta tehtiin enemmän toimintaan painottuva hitaampaan ja tarinakeskeiseen edeltäjäänsä verrattuna jotta kaikille hahmoille olisi yhtä paljon pelattavaa.
Aiheesta muualla

Sonic Adventure MobyGamesissa (englanniksi)
Sonic Adventure DX (Director's Cut) MobyGamesissa (englanniksi)
Green Hill Zone -sivustolla (englanniksi)
Sonic Retro (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Pelattavat hahmot
Stavrós (Thessaloniki)

| Stavrós Σταυρός |
| --- | --- |
 Stavróksen kaupunki Néa Vrasnásta nähtynä.
 Stavrós
 Koordinaatit: 40°39′51″N, 23°41′45″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Kunta:  Vólvi
Hallinto:  
 – Asutustyyppi:  kaupunki
 – Kallikrates-koodi:  0703010101
Väkiluku (2011):  3 672
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Stavrós (kreik. Σταυρός) on Kreikan kaupunki, joka kuuluu hallinnollisesti Vólvin kuntaan, Thessalonikin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Σταυρού, Dimotikí Koinótita Stavroú). Kaupungin väkiluku on 3 672 (vuonna 2011). Stavrós on Vólvin kunnan kuntakeskus.
Kirkko Stavróksen kaupungissa.
Stavrós, suomeksi ”Risti”, sijaitsee Strymonikóslahden rannalla noin 64 kilometriä Thessalonikista itään ja noin 68 kilometriä Kaválasta lounaaseen.
Aiemmin kaupunki kuului Rentínan kuntaan ja vuodesta 2011 lähtien Vólvin kunnan Rentínan kunnallisyksikköön.
Aiheesta muualla

Kuvia tai muita tiedostoja aiheesta Stavrós Wikimedia Commonsissa
Sporting Toulon Var

Sporting Toulon Var on ranskalainen jalkapalloseura, joka on perustettu vuonna 1944. Sen kotipaikka on eteläranskalaisessa Varin departementissa sijaitseva Toulonin kaupunki.
Saavutukset

Nationalin mestaruus: 1 (1996)
Entisiä pelaajia

Joseph-Antoine Bell
Rolland Courbis
David Ginola
Antoine Kombouaré
Stéphane Porato
Sébastien Squillaci
Jean Tigana
Aiheesta muualla

Joukkueen viralliset sivut (Arkistoitu – Internet Archive) (ranskaksi)
Sedition

Wikisanakirjassa on tähän liittyvä sananselitys: .
Sedition voi tarkoittaa ainakin seuraavia:
Sedition, uusiseelantilaisen Dawn of Azazel -yhtyeen albumi vuodelta 2005
Sedition, italialaisen Hour of Penance -yhtyeen albumi vuodelta 2012
Sedition, englantilainen hardcore punk -yhtye
”Sedition”, Jericho-televisiosarjan jakso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sedition”, voi hakea sivunnimihaulla, laajalla sivunnimihaulla tai tekstihaulla.
Sedilo

| Sedilo (Sèdilo) |
| --- | --- |

 Sijainti Oristanon maakunnassa
 Sedilo
 Koordinaatit: 40.174°0′0″N, 8.919°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  68,45 km²
Korkeus:  283 m
Väkiluku:  2 122
Aikavyöhyke:  UTC+1
 – Kesäaika:  UTC+2
Postinumero:  09076
Suuntanumero(t):    0785
Rekisterikilpi:  OR
 
 http://www.comune.sedilo.or.it/ 
Infobox OKVirheellinen NIMI-arvo: 
Sedilo (sardiksi Sèdilo) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 2 122 asukasta (vuonna 2016) ja sen pinta-ala on 68,45 neliökilometriä. Se sijaitsee 283 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Sedilo Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Sedimentaatio

Sedimentaatio eli sedimentoituminen on prosessi, jossa kertyy sedimenttiä. Sedimentaatio on siis väliaineessa tapahtuvaa partikkelien vajoamista ja kasautumista. Tavallisesti sedimentaatiolla tarkoitetaan vedessä olevan kiintoaineksen painumista pohjaan. Yksi keskeisimpiä sedimentaatiota ajavia voimia on painovoima, mutta sedimentaatioon vaikuttavat myös väliaineessa (sedimentaatioympäristössä) tapahtuvat virtaukset ja väliaineen vastus.
Sedimentaation nopeus ja kertyvän sedimentin määrä vaihtelevat suuresti eri paikoissa. Sedimentaationopeus ja kertyvän sedimentin määrä riippuvat yleisesti sedimentoituvan aineksen määrästä, partikkelikoosta ja tiheydestä sekä kerrostumisympäristössä olevien virtausten voimakkuudesta. Suuret ja tiheät partikkelit painuvat pohjaan yleensä melko nopeasti ja suoraviivaisesti, kun taas pienet ja kevyet partikkelit vajoavat hitaammin ja voivat kulkeutua virtausten mukana toisaalle. Kertyvän sedimentin määrä voi myös vaihdella kausittaisesti; esimerkiksi viileiden alueiden järvissä sedimentaatio on tyypillisesti vähäistä talviaikaan, kun järvessä on jääpeite, mutta keväällä jääpeitteen sulaessa pois sedimentaatio yleensä runsastuu. Samalla voi vaihtua myös sedimentoituvan aineksen laatu, minkä seurauksena sedimenttiin voi syntyä erilaisia kerroksia. Tällaista kerroksellista sedimenttiä on esimerkiksi lustosavi.
Sedimentaatiosta puhutaan yleensä luonnonympäristöissä tapahtuvassa sedimentaatiossa, mutta sedimentaatiota voi yhtä lailla tapahtua myös rakennetussa ympäristössä tai systeemissä. Esimerkiksi saostusreaktiossa syntyvän sakan laskeutumista astian pohjalle voidaan kutsua myös sedimentaatioksi. Tällaisissa rakennetuissa systeemeissä sedimentaatiota voidaan hyödyntää kiinteän aineen ja nesteen erotusmenetelmänä. Spontaani sedimentaatio on tosin usein hidasta, jolloin sedimentaationopeutta voidaan pyrkiä kiihdyttämään esimerkiksi keskipakoisvoiman avulla. Esimerkiksi koeputkessa olevan saostuman sedimentoitumista koeputken pohjalle voi edistää sentrifugoimalla.
Steinshamn

| Steinshamn |
| --- | --- |
 Steinshamn
 Koordinaatit: 62°46′59″N, 6°28′11″E 
Valtio:  Norja
Lääni:  Møre ja Romsdal
Kunta:  Ålesund
Pinta-ala:  
 – Maa:  0,6 km²
Väkiluku (2023):  427
 – Väestötiheys:  711,7 as./km²
Infobox OKVirheellinen NIMI-arvo: 
Steinshamn on taajama Ålesundin kunnassa Møren ja Romsdalin läänissä Norjassa. Taajaman pinta-ala on 0,6 neliökilometriä ja asukasluku 427 vuonna 2023. Steinshamn oli aiemmin Sandøyn kunnan keskustaajama.
Sedimentti

Vettä tutkivat tieteet
Hydrobiologia
Limnologia
Meritiede
Aiheeseen liittyvää
Hulevesi
Rehevöityminen
Sedimentti
Valuma-alue
Vesimuodostuma
Vesistö
Joet ja järvet
Joen uoma
Järvityyppi
Koski
Suisto
Suolajärvi
Meret
El Niño
Merivirta
Trooppinen hirmumyrsky
Sedimentti tarkoittaa kerrostuvaa maa-ainesta, joka on siirtynyt paikalle veden, tuulen tai jäätikön vaikutuksesta. Tavallisimmin sedimenttejä syntyy merien, järvien ja jokien pohjiin, joihin joet ja tulvavedet kuljettavat maa-ainesta. Vesien pohjalle sedimenttiä muodostavat ainekset ovat enimmäkseen lietettä tai mutaa.
Aavikoiden hiekkadyynit ja lössi, hienojakoinen pöly, kulkeutuvat tuulen mukana. Tällöin muodostuu sedimenttiä, josta muodostuu hiekkakiveä.
Diageneesissä sedimenteistä iskostuu sedimenttikivilajeja.
Aiheesta muualla

Kuvia tai muita tiedostoja aiheesta Sedimentti Wikimedia Commonsissa
Sleepy Hollow (kraatteri)

Sleepy Hollow
Sleepy Hollow -kraatteri. Kuvassa näkyy myös laskeutujan pomppausjäljet hiekassa.
Sleepy Hollow on matala hiekkapohjainen kraatteri Marsissa lähellä Nasan Spirit-luotaimen laskeutumispaikkaa. Kraatterin halkaisija on 9 metriä. Kraatteri on ennen ollut syvempi, mutta se on täyttynyt tuulen lennättämästä hiekasta. Mönkijää ei ajettu siihen, koska kraatterin hiekan pelättiin olevan upottavaa.
Aiheesta muualla

Official Mars Rovers site (englanniksi)
Stavróksen arkeologinen museo

| Stavróksen arkeologinen museo Σταυρού Ιθάκης Αρχαιολογική Συλλογή |
| --- | --- |
 Stavróksen arkeologinen museo.
Tyyppi:  arkeologinen museo
Sijainti:  Stavrós, Ithaka, Jooniansaaret, Kreikka
Perustettu:  1933
Koordinaatit:  38°27′10″N, 20°38′42″E
 fiStavróksen arkeologinen museo 
   
Stavróksen arkeologinen museo tai oikeammin Stavróksen arkeologinen kokoelma (kreik. Σταυρού Ιθάκης Αρχαιολογική Συλλογή, Stavroú Ithákis Archaiologikí Syllogí) on arkeologinen museo Stavróksen kylässä Ithakan saarella Kreikassa. Se esittelee saaren pohjoisosista löydettyä esihistoriallista ja antiikin aikaista esineistöä.
Museo on perustettu vuonna 1933 British School at Athens -instituutin suorittamien kaivausten löytöjä varten. Museorakennus sijaitsee hieman kylästä pohjoiseen, ja siinä on yksi näyttelysali. Museorakennus uusittiin vuonna 1998. Se kärsi vaurioita maanjäristyksessä vuonna 2015 ja avattiin kunnostettuna vuonna 2016. Saarella toimii myös Ithakan arkeologinen museo.
Kokoelmat

Museon kokoelmiin kuuluu esineitä varhaiselta pronssikaudelta 2000-luvulta eaa. roomalaiselle kaudelle saakka. Löydökset ovat pääosin peräisin Pilikátan kukkulan, jolla myös museorakennus sijaitsee, varhaispronssikautisesta asutuksesta; Treís Lagkádesin mykeneläisaikaisesta asutuksesta; Stavróksen kylän alueelta löydetyistä klassisen ja hellenistisen kauden haudoista; sekä Loḯzoksen luolasta, josta on tehty löydöksiä mykeneläiseltä roomalaiselle kaudelle saakka, ja joka vaikuttaa olleen Odysseuksen kulttipaikka. Merkittävin yksittäinen löytö on luolasta löydetty 100-luvulle eaa. ajoittuva naispatsas. Siinä on mainitusta kultista todistava piirtokirjoituksen osa ΕΥΧΗΝ ΟΔΥCCEI, Eukhēn Odyssei, ”rukous Odysseukselle”.
Aiheesta muualla

Kuvia tai muita tiedostoja aiheesta Stavróksen arkeologinen museo Wikimedia Commonsissa
Sirkus (täsmennyssivu)

Sirkus tarkoittaa esimerkiksi seuraavia asioita:
sirkus, liikkuva viihde-esitys
Sirkus, Charles Chaplinin elokuva vuodelta 1928
Sirkus, Dave Lindholmin albumi vuodelta 1973
Sirkus, islantilainen televisiokanava
Sedimenttikivilaji

Silttikiveä Uudessa Etelä-Walesissä, Australiassa.
Pala silttikiveä.
Sedimenttikivilajit eli kerrostuneet kivilajit ovat jään, tuulen tai veden vaikutuksesta lajittunutta ja sedimentaatioaltaaseen kerrostunutta kivennäis- tai eloperäistä ainesta, joka sedimenttikerroksissa kasvavan paineen ja kohoavan lämpötilan johdosta aikojen kuluessa tiivistyy kiveksi. Savesta tulee savikiveä, hiekasta hiekkakiveä, kalkkiliejusta kerrostunutta kalkkikiveä ja turpeesta ja muusta kasvijätteestä kivihiiltä.
Sedimenttikivet muodostuvat sedimenttien eli irtaimien maalajien kovettuessa. Sedimenttejä syntyy, kun magmakivet, metamorfiset kivet tai vanhemmat sedimenttikivet rapautuvat ja kuluvat ja kun näin irronnut aines kulkeutuu ja kerrostuu uudelle paikalle. Sedimenttejä voi syntyä myös eloperäisen aineksen kerrostuessa sekä orgaanisen tai kemiallisen saostumisen tuloksena.
Öljy ja maakaasu ovat syntyneet meressä eläneiden kasvien ja eläinten muodostamasta sedimenttikivestä. Kasvi- ja eläinkudokset muuttuivat fysikaalisten ja kemiallisten prosessien seurauksena hiilivedyksi, josta raakaöljy ja maakaasu pääasiassa muodostuvat.
Sedimenttikivien kolme pääryhmää, joihin kuuluu 95 % kaikista sedimenttikivistä
savikivet
hiekkakivet ja konglomeraatit
karbonaattikivet
Sedimenttikivet jaetaan materiaalin luonteen ja kerrostumisprosessien perusteella kolmeen ryhmään:
Klastiset sedimentit
Orgaaniset sedimentit, biogeeniset sedimentit ja biokemialliset sedimentit
Kemialliset sedimentit
Sedimenttikivien rakenteet voidaan jakaa
erosionaalisiin
kerrostumisen aikaisiin
kerrostumisen jälkeisiin
biogeenisiin
Useat näistä piirteistä kertovat kuljetusprosesseista ja sedimentaatioympäristöistä.
Sedimentaatio on aineksen kulutusta, kuljetusta ja kerrostumista. Kulutusprosesseja ovat rapautuminen ja eroosio.
Aiheesta muualla

Kuvia tai muita tiedostoja aiheesta Sedimenttikivilaji Wikimedia Commonsissa
Äärelä, Carita: Primaarirakenteet Geologia.fi.  29, 2018. Viitattu 25.9.2020.
Kivilajien jaottelu ja syntytavat Kaiva.fi. Viitattu 25.9.2020.
Kähkönen, Yrjö & Lehtinen, Martti: ”2. Geologian peruskäsitteitä”, Suomen kallioperä : 3000 vuosimiljoonaa.  Helsinki:  Suomen geologinen seura, 1998.  ISBN 952-90-9260-1.  Teoksen verkkoversio (viitattu 25.9.2020).